|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня, управу****и национални меншини – национални заєднїци**Булевар Михайла Пупина 16, 21000 Нови СадТ: +381 21 487 4608; Ф +381 21 456 217ounz@vojvodina.gov.s  |
|  | ЧИСЛО: 128-90-22/2023-05 | ДАТУМ: 31. марца 2023. року |

На основи члена 11. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї («Службени новини АПВ», число 8/2019), члена 15. и 16. пасус 5. у вязи зоз членом 24. пасус 2. и членом 37. пасус 5. Покраїнскей скупштинскей одлуки о покраїнскей управи («Службени новини АПВ», число 37/2014, 54/2014 – друге предписанє, 37/2016, 29/2017, 24/2019, 66/2020 и 38/2021) и предкладаня конкурсней комисиї за запровадзованє поступку додзельованя буджетних средствох по Явним конкурсу за софинансованє подпроєкту «Мултикултурализем на клик» число: 128-90-22/2023-05 од 22. фебруара 2023. року, покраїнски секретар за образованє, предписаня, управу и национални меншини – национални заєднїци (у дальшим тексту: покраїнски секретар), приноши

**РИШЕНЄ**

**О ДОДЗЕЛЬОВАНЮ БУДЖЕТНИХ СРЕДСТВОХ ПО ЯВНИМ КОНКУРСУ ЗА СОФИНАНСОВАНЄ ПОДПРОЄКТУ «МУЛТИКУЛТУРАЛИЗЕМ НА КЛИК»**

**I**

На основи Явного конкурсу за софинансованє подпроєкту «Мултикултурализем на клик» яки розписани 22. фебруара 2023. року под числом: 128-90-22/2023-05 хтори обявени у «Службених новинох АП Войводини» число 8/2023, 24. фебруара 2023. року, средства ше додзелює шлїдуюцому подношительови прияви:

|  |  |  |  |  |
| --- | --- | --- | --- | --- |
| **Хаснователь средствох** | **Населєне место** | **Додзелєна сума** | **Число предмету** | **Число****бодох** |
| Форум за едукацию, сотруднїцтво, афирмацию и потримовку гражданскому дружтву – ФЕСАП | Нови Сад | 700.000,00 | 128-90-240/2023-05 | 24 |

**II**

Тото ришенє о додзельованю буджетних средствох конєчне и обяви ше го на интернет-боку Покраїнского секретарияту.

**Обгрунтованє**

На основи члена 11. у вязи зоз членом 23. пасус 3. и чл. 25. Покраїнскей скупштинскей одлуки о буджету Автономней покраїни Войводини за 2023. рок («Службени новини АПВ», число 54/2022) и члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї, Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), дня 22.2.2023. року, розписал Явни конкурс за софинансованє подпроєкту «Мултикултурализем на клик», под ч. 128-90-22/2023-05.

Зоз Покраїнску скупштинску одлуку о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї ше ушорює наменку, способ и поступок за додзельованє средствох за софинансованє програмох и проєктох за унапредзованє положеня националних меншинох – националних заєднїцох и розвой мултикултурализму и толеранциї на териториї Автономней покраїни Войводини.

Наведзени средства ше обезпечує у буджету АП Войводини и водзи ше их на окремним буджетним роздїлу покраїнского орґану управи цо є компетентни за обласц националних меншинох – националних заєднїцох.

На основи конкурсу яки запровадзени у складзе зоз членом 23. пасус 3. и чл. 25. Покраїнскей скупштинскей одлуки о буджету Aвтономнeй покраїни Войводини за 2023. рок и обсягу обезпечених средствох за наведзени наменки яки утвердзени зоз членом 11. истей одлуки, окончене розподзельованє средствох спрам приявох цо присцигли на конкурс.

Право на додзельованє буджетних средствох за унапредзованє положеня националних меншинох – националних заєднїцох маю здруженя, фонди и фондациї припаднїкох националних меншинох – националних заєднїцох, хтори маю реґистроване шедзиско на териториї АП Войводини.

Зоз членом 15. Покраїнскей скупштинскей одлуки о покраїнскей управи утвердзене же пре вивершованє законох, других предписаньох и общих актох Републики Сербиї, предписаньох Скупштини и Покраїнскей влади, покраїнски орґани управи приноша предписаня и поєдинєчни акти, кед су за тото овласцени, а з членом 16. пасус 5. истей одлуки же би ше з ришеньом одлучовало о поєдинєчних стварох, у складзе зоз предписанями. У складзе зоз членом 24. пасус 2, покраїнски секретар представя Секретарият, орґанизує и обезпечує окончованє роботох на ефикасни способ, приноши акти за хтори є овласцени, формує комисиї и роботни ґрупи пре окончованє зложенших роботох з дїлокругу секретарияту и одлучує о правох, длужносцох и одвичательносцох занятих. Зоз членом 37. пасус 5. утвердзене же Секретарият, у складзе зоз законом, окончує роботи покраїнскей управи хтори ше одноша на пририхтованє актох за Скупштину або Покраїнску владу, а з хторима ше, медзи иншим: доприноши розвою интеркултурализму, афирмациї мултикултурализму, толеранциї и соживоту националних меншинох – националних заєднїцох цо жию на териториї АП Войводини; стара ше о витворйованю правох у обласци людских правох и правох припаднїкох националних меншинох – националних заєднїцох и утвердзує додатни права припаднїкох националних меншинох – националних заєднїцох; обезпечує средства за финансованє, односно софинансованє националних совитох националних меншинох, здруженьох и орґанизацийох националних меншинох – националних заєднїцох, як и унапредзованє витворйованя правох припаднїкох националних меншинох – националних заєднїцох на териториї АП Войводини.

Конкурсна комисия за запровадзованє поступку додзельованя буджетних средствох на основи Явного конкурсу за софинансованє подпроєкту «Мултикултурализем на клик», хтора формована з ришеньом число: 128-90-22/2023-05 од 22.3.2023. року. Комисия зашедала 21.3.2023. року и после розпатраня и вреднованя приявох здруженьох, фондох и фондацийох на наведзеним конкурсу, утвердзела лїстину вреднованя, бодованя и ранґованя приявених програмох/проєктох хтора обявена на интернет-боку Покраїнского секретарияту 22.3.2023. року. Учашнїки на конкурсу мали право на пригварку на лїстину вреднованя и ранґированя приявених програмох/проєктох, у чаше 8 дньох по єй обявйованю. По виходзеню термина за подношенє пригваркох, Конкурсна комисия послала предкладанє покраїнскому секретарови за приношенє конєчного ришеня о вибору програми/проєкту за додзельованє средствох по Явним конкурсу за софинансованє подпроєкту «Мултикултурализем на клик».

Зоз членом 11. пасус 3. Покраїнскей скупштинскей одлуки о додзельованю буджетних средствох за унапредзованє положеня националних меншинох – националних заєднїцох и розвой мултикултурализму и толеранциї предписане же ришенє покраїнского секретара о виборе конєчне. Медзисобни обовязки, медзи Секретариятом и хаснователями средствох, додатно ше утвердзує и пребера на основи контракту у писаней форми.

У складзе зоз наведзеним, у вязи зоз членом. 11. Покраїнскей скупштинскей одлуки о додзельованю буджетних средствох за унапредзованє положеня националних меншинох – националних заєднїцох и розвой мултикултурализму и толеранциї на предкладанє конкурсней комисиї за запровадзованє поступку додзельованя буджетних средствох на основи Явног конкурсу за софинансованє подпроєкту «Мултикултурализем на клик», покраїнски секретар, принєсол ришенє як у диспозитиву.

 Покраїнски секретар,

 Жолт Сакалаш